LUNGLEI MUNICIPAL COUNCIL (LMC) LEH LOCAL COUNCIL TEN MEMORANDUM OF UNDERSTANDING (MoU) AN ZIAK,"940/2024-2025 L UNGLEI; the 25 th June, 2024: Vawiin chawhma dar 11:00 khan Board of Council Hall, Convention Centre-ah Lunglei Municipal Council Chairman, Pu Lalzuithanga kaihhruaina hnuaiah Lunglei Municipal Council Area huam chhungah  Traffic Management mumal zawk a awm theih nan thuthlung (Memorandum of Understanding) an ziak. He MoU hi LMC aiawhin Pu Donny Lalruatsanga, Chief Executive Officer (CEO) leh Local Council Chairman 23 ten an ziak a ni. Lunglei Municipal Council area huam  chhunga kawngpuite alo thawl zawk theih nan leh mipui te an lo him zawk theih nan te, kawngkama lirthei dah avanga lirthei chetsualna awm thin te alo ziaawm theih nan Lunglei Municipal Council leh LMC Area huam chhunga Local Council  te chuan thawhdunna thuthlung hi ziah an rem ti a. Vawiin  chawhma dar 11:00 khan thawhdunna hi ziah fel a ni a, hei hian tahrik ni 31.3.2025 thleng a huam ang. Hetiang hian thawhdunna tur hrang hrangte siam a ni. 1. Pukpui- Hrangchalkawn – Zobawk kawngpui (Main Road) bikah LMC in private parking area a lo puan tawh (private parking area) bak zawng Commercial Vehicle Stand-te leh kawngpui kama Garage neilo avanga lirthei dah thinte huamin parking fee khawn a ni ang. 2. LMC in No parking area a puan tawhna hmun a motor dahte chu chawitir (fine) an ni ang. Hei hi Local Council ten an bawhzui ang. Hei hian main road bakah District road leh vengchhung internal road te a huam vek ang. 3. LMC/Local Council ten main road-a parking zone (safe zone) leh internal road (kawngpui dang reng reng) ah mimal lirthei  dah duhte chu dah tir an ni ang a. Local Council ten parking fee an khawn ang. 4. LMC phalna tel lova zankhua a lirthei riah thin motor lian chi (overnight parking) te chu chawitir an ni ang. Local Council ten hma an la ang. 5. Local Council ten parking fee/ pawisa chawitir (Fine) atanga sum an lakluh chu LMC-ah thla tin 40% a chhung ang. Chawlhkar hmasaber hun chhungin thehluh tur a ni ang. 6. He thawhdunna (MoU) hi LMC in tul a tih chuan a ti danglam/ titawi thei bawk ang. Attachment Loading attachment...",Dated: 25 th Jun 24 2:52 PM,https://dipr.mizoram.gov.in/post/lunglei-municipal-council-lmc-leh-local-council-ten-memorandum-of-understanding-mou-an-ziak